Reuse aartappelslaaipartytjie ná suksesvolle projek‘n Skermskoot van die Kickstarter-projek ŉ Man wat grappenderwys ŉ projek begin het om geld in te samel om ŉ aartappelslaai te maak en toe meer as R600 000 ingesamel het, gaan sy woord gestand doen en ŉ groot aartappelslaaipartytjie hou. Zack Brown van Columbus in Ohio, Amerika, het vroeër vanjaar grappenderwys ŉ projek op die skarefinansieringswebwerf Kickstarter gelaai en aangedui dat hy $10 (net meer as R110) benodig om ŉ lekker aartappelslaai te maak. Duisende mense het Brown se projek ondersteun. Brown het besluit om Saterdag ŉ groot partytjie, genaamd PotatoStock 2014, te hou. Daar sal onder meer optredes, kosstalletjies, aartappelsakresies en natuurlik aartappelslaai wees. Die Idaho-aartappelkommissie en ander korporatiewe donateurs het die nodige voorraad geskenk sodat Brown en vrywilligers meer as 130kg se aartappelslaai kan maak vir die partytjie. Die Columbus Dispatch berig intussen dat Brown van die geld wat hy gemaak het aan welwillendheidsorganisasies geskenk het.